钦定古今图书集成/历象汇编/岁功典/第046卷 > 首夏犹清和联句
## 钦定古今图书集成/历象汇编/岁功典/第046卷 > 首夏犹清和联句

记得谢家诗，清和即此时。〈白居易〉馀花数种在，密叶几
重垂。〈裴度〉芳谢人人惜，阴成处处宜。〈刘禹锡〉水𬞟争点缀，
梁燕其随追。〈白行式〉乱蝶怜疏蕊，残莺恋好枝。〈张籍〉草香
殊未歇，云势渐多奇。〈白居易〉单服初宁体，新篁已出篱。
〈裴度〉与春为别近，觉日转行迟。〈刘禹锡〉绕树风光少，侵阶
苔藓滋。〈白行式〉惟思奉欢乐，长得在西池。〈张籍〉